Pontos TV

Το **Pontos TV** είναι ιδιωτικός πολιτιστικός τηλεοπτικός σταθμός που εκπέμπει στην Κεντρική Μακεδονία και έχει έδρα την Θεσσαλονίκη.

## Ιστορικό
Το κανάλι ξεκίνησε να εκπέμπει αρχικά στις 15 Αυγούστου 2015 όντας συνέχεια του τοπικού *Cosmos TV* (πρώην *Home Shop TV* και *Άλφα TV*) με έδρα στην Αλεξανδρούπολη. Ωστόσο, λόγω οικονομικών προβλημάτων διεκόπη οριστικά η λειτουργία του από τις 20 Οκτωβρίου 2016.

Στην Κεντρική Μακεδονία ξεκίνησε στις 25 Οκτωβρίου 2015 αντικαθιστώντας την *Δίον Τηλεόραση* η οποία νωρίτερα τη χρονιά εκείνη, λειτουργούσε βραχύβια ως *Atlas TV* έπειτα από ένταξη στην *HellasNet*. Ωστόσο, λόγω των προβλημάτων και του οριστικού κλεισίματος στο μητρικό κανάλι του Έβρου, σταμάτησε να εκπέμπει προσωρινά και το δεύτερο κανάλι από τις 11 Φεβρουαρίου 2017 μέχρι την επαναφορά του στην αρχική ονομασία (Δίον) από τις 7 Μαρτίου της ίδιας χρονιάς. Το Atlas TV αντίθετα επανήλθε τον Δεκέμβριο του 2015 από την συχνότητα του Bee Channel (πρώην XTV και TV Χαλκιδική) από τα Νέα Μουδανιά, για να διατηρηθεί μέχρι τις 5 Απριλίου 2024, όπου και το κανάλι σταμάτησε την λειτουργία του.

Από τις 20 Οκτωβρίου 2025 το *Pontos TV* εκπέμπει στη συχνότητα του πρώην Europe One το οποίο λειτουργεί από το 1993.

## Πρόγραμμα
Το *Pontos TV Θεσσαλονίκης* περιλαμβάνει σε πρόγραμμα ενημερωτικές, πολιτιστικές, θρησκευτικές, ιστορικές, λαογραφικές και μουσικές εκπομπές, ντοκιμαντέρ, δρώμενα και εκδηλώσεις.

Το *Pontos TV Αλεξανδρούπολης* όταν λειτουργούσε σαν *Cosmos TV* συνεργαζόταν με την 4Ε για αναμετάδοση του εκκλησιαστικού του προγράμματος.

## Έδρα του καναλιού
Ως *Europe 1* από ιδρύσεώς του είχε αρχική έδρα στη Θεσσαλονίκη. Το 1996 μεταφέρθηκε στο Νέο Ρύσιο και από το 2006 στεγάζεται εκ νέου εντός Θεσσαλονίκης.

## Επικρίσεις
Ως *Europe 1*, είχε επικριθεί για την χαμηλή ποιότητα του προγράμματος του, δεν αξιοποιήθηκε σωστά η άδεια του, είχε συνέχεια παραβάσεις από το ΕΣΡ για το εξαιρετικά απαράδεκτο αλλά και ελλιπές πρόγραμμα του, προβάλλοντας κυρίως πολιτιστικές εκδηλώσεις από διάφορα πανηγύρια της Κεντρικής Μακεδονίας κυρίως Σαρακατσάνων, Βλάχων και Ποντίων και πολλές φορές ειδικά τα Σαββατοκύριακα δεν πρόβαλλε καθόλου δελτία ειδήσεων, για τα άπειρα τεχνικά προβλήματα μαζί με τον αδελφό τοπικό ραδιοφωνικό σταθμό *Flash 99.4* και την πολύωρη προβολή των τηλεπωλήσεων.

Επίσης είχε φάει πρόστιμα από το ΕΣΡ για την απαράδεκτη φρασεολογία και το άσεμνο λεξιλόγιο που υπήρχε στην αθλητική εκπομπή *Ή στην Α' ή στην Β' όλοι παν για τη μαρμίτα* του Κωστή Ραπτόπουλου ενώ είχε κατέβει τρεις φορές από τις συχνότητες της Digea, λόγω χρωστούμενων ενοικίων, εξαιτίας των οικονομικών προβλημάτων του από το 2023.

Ως *Europe 1*, είχε αντιδράσει το 2014 μαζί με τους λοιπούς σταθμούς *Εγνατία TV Πέλλας*, *Δίον Πιερίας*, *Euro Κιλκίς*, *Γνώμη Θεσσαλονίκης*, TV 100, *Time Channel Θεσσαλονίκης*, *Πέλλα Τηλεόραση*, *Super Χαλκιδικής* και *TV Θεσσαλονίκη*, που κέρδισαν τον Νοέμβριο εκείνης της χρονιάς, προσωρινά ασφαλιστικά μέτρα κατά της Digea και της ΕΕΤΤ ώστε να μπορούν να εκπέμπουν ψηφιακά μέσω των μεταβατικών παρόχων Περθώ Digital, DBS (Digital Broadcasting Syndication) και Digital Union από το κέντρο εκπομπής του Χορτιάτη (κάτι που βάσει νόμου απαγορεύεται), σε αντίθεση με των λοιπών περιφερειών που διέκοψαν κατευθείαν τόσο το αναλογικό, όσο και το ψηφιακό σήμα από τους μεταβατικούς παρόχους και εντάχθηκαν χωρίς άλλη λύση στην Digea, όπως και μετέπειτα η πλειοψηφία των σταθμών της συγκεκριμένης περιφέρειας (συν το Europe 1) κάτι που τελικά επίσης δεν πέτυχε.

Το κανάλι είχε επικριθεί και για την προσωρινή ένταξη στην HellasNet, λόγω του σκανδάλου που είχε ξεσπάσει, ενώ με τα περισσότερα κανάλια που ανήκαν στο δίκτυο, αντάλλασε προγράμματα, κυρίως ντοκιμαντέρ, που επίσης έχουν επικριθεί ως εξαιρετικά απαράδεκτα. Το κανάλι και ως Pontos TV, εξακολουθεί να αντιμετωπίζει τα οικονομικά προβλήματα του προκατόχου του, λόγω της έλλειψης τοπικών διαφημίσεων, και της ανύπαρκτης δυναμικής του στο τηλεοπτικό τοπίο, ενώ πολλοί δεν γνωρίζουν, ότι η αλλαγή ονομασίας έγινε αθόρυβα, με μείωση σχεδόν εξ ολοκλήρου του τηλεμάρκετινγκ, ενώ πιθανόν το κανάλι στο σύντομο μέλλον να διακόψει την λειτουργία του, και να έχει την ίδια τύχη με το Atlas TV, που έκλεισε το 2024, καθώς και με δεκάδες άλλα περιφερειακά κανάλια της Ελλάδας που έχουν κλείσει επειδή δεν μπορούν να ανταπεξέλθουν στην τηλεοπτική αγορά.

## Εξωτερικοί σύνδεσμοι
*Επίσημη ιστοσελίδα

## Παραπομπές


Κατηγορία:Μέσα Μαζικής Ενημέρωσης της Θεσσαλονίκης
Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Κεντρική Μακεδονία)